el el el el en el el el el el en el el el el el el el el el el el el el el de en el el el el el el el el el el el el el el el el en el el el el el el el el el el el el el el el en el el el el ar el el el el en el el el el el en el el el el el el el
Το βίντεο προβάλλεται με Ελληνικούς Υπότιτλους.
Εδώ, θα ανακαλύψετε πως η ενσυνειδητότητα διαφέρει από τον διαλογισμό, ενσωματώνεται ήπια στη θεραπεία για ένα ευρύ φάσμα κλινικών θεμάτων και υποστηρίζει την προσωπική και επαγγελματική ανάπτυξή μας.
Η ενσυνειδητότητα είναι ταυτόχρονα ένα σύνολο εμπειρικών πρακτικών και φιλοσοφικής στάσης και ο Siegel το επιδεικνύει αυτό στις τέσσερις συνεδρίες του με πολύ διαφορετικούς θεραπευόμενους.
Θα παρακολουθήσετε τον Siegel να προωθεί μια «αισθητή έννοια του νοήματος» με τον Καρλ, έναν άνδρα που διανύει τα 60 του έτη, με αυτοκτονικές ιδέες στο παρελθόν και τρέχον οικονομικό άγχος.
Με την Τζούλια, μια γυναίκα 20 ετών που θρηνεί πολλούς θανάτους και υποφέρει από άγχος, ο Siegel τονίζει το σωματικό στοιχείο της ενσυνειδητότητας. Διδάσκοντάς την να παρακολουθεί τη σωματική της εμπειρία στο παρόν με αποδοχή και όχι με αποστροφή, ο Siegel βοηθά την Τζούλια να αναδιαμορφώσει το άγχος της ως μία σωματική ένταση που μπορεί να αρχίσει να απελευθερώνει μέσω της συνειδητής επίγνωσης.
Επίσης, θα παρακολουθήσετε την Lorraine, μια μεσήλικη γυναίκα με χρόνιο πόνο στην πλάτη, να επωφελείται από τις ενοποιητικές γνώσεις του Siegel για να έρθει σε επαφή με την τρέχουσα εμπειρία του φόβου της, που μπορεί να επιδεινώσει την κατάστασή της.
Τέλος, θα δείτε τον Mac, έναν Αμερικανό- Ιάπωνα που έζησε σε στρατόπεδο συγκέντρωσης ως παιδί να στρέφεται σε μία μεγαλύτερη συναισθηματική επίγνωση ως προς την επιθυμία του να συνδεθεί με τη σύζυγό του.
Ο Siegel δουλεύει με τους θεραπευόμενους του μέσω πρακτικών εργαλείων και ψυχοεκπαίδευσης, καθώς και διδάσκει τους θεατές με χρήσιμα σχόλια που περιγράφουν λεπτομερώς τις παρεμβάσεις του και αναφέρουν τους στόχους του.
Η προσέγγισή του στην ενσυνειδητότητα είναι τόσο προσβάσιμη όσο και τεκμηριωμένη, καθιστώντας την ως ένα κατάλληλο εργαλείο στη γνωστική, στην ψυχοδυναμική ακόμη και την ανθρωπιστική προσέγγιση. Αν είστε ένας θεραπευτής που θέλει να κατανοήσει καλύτερα την ενσυνειδητότητα και πώς μπορεί να εφαρμοστεί στη δουλειά σας, θα ανακαλύψετε ότι αυτό το βίντεο είναι ένα εξαιρετικό βοήθημα. Το βίντεο προβάλλεται με ελληνικούς υπότιτλους.
Παρακολουθώντας αυτό το βίντεο:
- Θα κατανοήσετε τι είναι η ενσυνειδητότητα και πώς η θεραπευτική αυτή προσέγγιση διαφέρει από το συνηθισμένο διαλογισμό.
- Θα ανακαλύψετε εργαλεία και πρακτικές που μπορείτε να χρησιμοποιήσετε σε θεραπευόμενους που παρουσιάζουν ένα εύρος κλινικών προβλημάτων.
- Θα μάθετε τρόπους να ενσωματώσετε την ενσυνειδητότητα και σε άλλες θεραπευτικές προσεγγίσεις, είτε μέσω βιωματικών πρακτικών είτε μέσω μίας βασικής στάσης.
Προσθέστε στη συνδρομή σας και το 2ο Μέρος της Συνεδρίας: H εφαρμογή της ενσυνειδητότητας (mindfulness) στην ψυχοθεραπεία (Μέρος 2ο)
Επωφεληθείτε της Συνδρομής "1 μήνα / 2 Συνεδρίες"
Παρακολουθήστε αποσπάσματα από συνεδρίες
1 Mήνα / 1 Συνεδρία
1 Μήνα / 2 Συνεδρίες
3 μήνες / 6 Συνεδρίες
6 Μήνες / 12 Συνεδρίες
Συγκινησιακά Εστιασμένη Θεραπεία - EFT
Συμβουλευτική Εποπτεία για τη θεραπεία παιδιών
Συμβουλευτική Εποπτεία με τον Irvin Yalom
Επικοινωνήστε μαζί μας: info@therapynetwork.eu
Στο Therapy Network πιστεύουμε στους θεραπευτές και στο έργο τους. Επικοινωνήστε μαζί μας για να συνεργαστούμε στην παραγωγή βίντεο συνεδριών και στην προώθηση της δουλειάς σας.